ఇస్లామాబాద్: పాకిస్తాన్లోని కల్లోలిత బలోచిస్తాన్ ప్రావిన్స్లో భారీ సంఖ్యలో మిలిటెంట్లు లొంగిపోయారు. నిషేధానికి గురైన వివిధ సంస్థల నుంచి 430 మందికి పైగా.... తమ ఆయుధాలను అధికారులకు అప్పగించి లొంగిపోయారు. బలోచ్ రిపబ్లికన్ ఆర్మీ (బీఆర్ఏ), బలోచ్ లిబరేషన్ ఆర్మీ (బీఎల్ఏ) సహా ఇతర వేర్పాటువాద గ్రూపులు భద్రతా సంస్థలపై, సైనిక దళాలపై దాడులకు దిగినట్టు ఆరోపణలున్నాయి. చాలా విదేశీ సంస్థలు తమ ప్రావిన్స్లోని అమాయక ప్రజలను ప్రేరేపించి ప్రభుత్వం పైకి ఉసిగొల్పుతున్నాయని బలూచిస్తాన్ సీఎం సనావుల్లా జెహ్రీ ఆరోపించారు. కాగా మిలిటెంట్లు జనజీవన స్రవంతిలోకి తిరిగిరావాలనే ఉద్దేశ్యంతో లొంగిపోయారనీ.. వారి నిర్ణయాన్ని స్వాగతిస్తున్నామని పాకిస్తాన్ సదరన్ కమాండ్ లెఫ్ట్నెంట్ జనరల్ అమిర్ రియాజ్ పేర్కొన్నారు. ఇప్పటివరకు దాదాపు 1500 మందికి పైగా మిలిటెంట్లు ప్రభుత్వం ముందు లొంగిపోయారని మరో ఉన్నతాధికారి వెల్లడించారు.
islamabad: paakistaanlooni kallolita balochistan praavinslo bhari sankhyalo militentlu longipoyaaru. nishedhaaniki guraina vividha samsthala nunchi 430 mandiki paiga.... tama aayudhaalanu adhikaarulaku appaginchi longipoyaaru. baloch repablican armi (bra), baloch libaration armi (bla) sahaa itara verpaatuvaada groopulu bhadrata samsthalapai, sainika dalaalapai daadulaku diginattu aaropanalunnaayi. chala videshee samsthalu tama praavinslooni amayaka prajalanu prerepinchi prabhutvam paiki usigolputunnaayani baluchistan cm sanavullah jehri aaropinchaaru. kaga militentlu janajeevana sravantiloki tirigiraavaalane uddesyamto longipoyaaranii.. vaari nirnayaanni swaagatistunnaamani pakistan sadaran command leftnent janaral amir riaz perkonnaru. ippativaraku daadaapu 1500 mandiki paiga militentlu prabhutvam mundu longipoyaarani maro unnataadhikaari velladinchaaru.